AMBON,SERAMBIMALUKU.com-Brian Samalo, warga Nagri Passo, Kecamatan Baguala deng dia pung 'yayang' Ridwan alias Putri taumbu sial. Dong pung rencana par mo pi bakupolo di kamar kos batal tagal oto penumpang yang dia bawa tabrak par pohong akasia pas di jalan Sultan Khairun samping Kantor Gubernur Maluku.
Tagal barang sadap pung tahela, Brian deng Putri akhirnya berurusan deng polisi. Doang dua dapa bawa ka Parigi Lima tagal tabrak pohong akasia di samping kantor gubernur Maluku sampe tarubu, Rabu (23/8/2017) sekitar jam 00.30 WIT tengah malam buta. Seng ada korban luka dalam kajadiang itu tapi oto penumpang yang Brian bawa akang rusak parah.
Sumber Serambi Maluku bilang, saat itu Brian dalam keadaan mabo. Dong dua rencananya mo pi di Putri pung kamar kos for lapas kangen. Seng tahu tagal apa, dalam perjalanan Brian seng bisa bawa oto bae-bae mungkin karena su mabo tumbak dia hantam pohon akasia sampe tarubu.
"Jadi kedua orang ini rencananya mau kencan di kamar kosnya Putri, tapi mungkin karena dipengaruhi minuman keras, Brian tidak mampu mengendalikan laju kendaraannya sehingga menabrak Pohon Akasia saat melintas di lokasi kejadian,"kata sumber itu.
Sumber itu mangaku sebelum dong rencana pi ka Putiri pung kamar kos, dong dua su abis bikin barang sadap di Putri pung Salon di samping Amplaz. Mungkin karena saat itu Putri balom rasa puas, Putri bale rayu Brian par pi ulang akang di dia pung kamar kos. Saat itu Brian yang dalam keadaan sadap langsung pi deng Putri.
"Jadi sebelum ke kamar kos, keduanya sudah berbuat layaknya pasangan suami istri di salon milik Putri di samping Amplaz,"kata sumber.
Masih menurut sumber itu, itu polisi yang datang setelah tahu kajadiang itu langsung pasnag garis polisi di lokasi kajadiang. Abis itu dong dua sejoli langsung dapa bawa ka kantor polisi for dapa minta keterangan.
"Polisi datang sekira pukul 00.24 WIT. Setelah itu polisi menghubungi petugas Damkar dan selanjutnya keduanya di bawa ke Kantor Polres Pulau Ambon untuk dimintai keterangan,"bebernya. (SMG)